4. การประกอบธุรกิจแต่ละสายผลิตภัณฑ์

4.1 ลักษณะของผลิตภัณฑ์หรือบริการ

บริษัท ประกอบธุรกิจหลักในการให้บริการรักษาพยาบาลทางการแพทย์ครบทุกสาขา
โดยคณะแพทย์และบุคลากรทางการแพทย์ที่เชี่ยวชาญด้วยอุปกรณ์การรักษาที่ทันสมัย
บรรยากาศสถานที่และห้องพักที่สวยงาม สะดวกสบาย มีร้านค้า
ร้านอาหารที่อำนวยความสะดวกแก่ผู้ใช้บริการ มีบริการพิเศษนอกสถานที่อาทิ รถพยาบาลตลอด 24
ชั่วโมง บริการตรวจสุขภาพ บริการ Home Health Care

โดยมีรายละเอียดการบริการดังนี้

4.1.1 การบริการผู้ป่วยนอก

  ---------------------------- --------------------------- --------------
  แผนก                                                     จำนวนห้อง /
                                                           เตียง

  1. แผนกผู้ป่วยนอก                                           60 ห้อง

  - คลินิกอายุรกรรม               - คลินิกหู คอ จมูก              

  - คลินิกศัลยกรรม                - คลินิกโรคทางระบบประสาท      

  - คลินิกสูติ – นรีเวช             - คลินิกโรคระบบทางเดินหายใจ    

  - คลินิกกุมารเวช                - ศูนย์กระดูกและข้อ             

  - คลินิกวินิจฉัยก่อนคลอด           - ศูนย์อุบัติเหตุและฉุกเฉิน         

  - คลินิกเบาหวาน                - ศูนย์ทางเดินอาหาร            

  - คลินิกโรคระบบทางเดินปัสสาวะ    - ศูนย์รักษาผู้มีบุตรยาก           

  - คลินิกพัฒนาการเด็ก             - ศูนย์หัวใจ                   

  - คลินิกหลอดเลือดสมอง           - ศูนย์เลสิก                   

  - คลินิกจิตเวช                  - ศูนย์สมอง และกระดูกสันหลัง     

  - คลินิกจักษุวิทยา                - ศูนย์ผิวหนังและเลเซอร์         

                                                           

  2. แผนกรังสีวิทยา                                           8 ห้อง

  3. ศูนย์ไตเทียม                                             13 เตียง

  4. แผนกเวชศาสตร์ฟื้นฟู                                       12 เตียง

  5. แผนกพยาธิวิทยา                                          4 ห้อง

  6. ศูนย์สุขภาพและอาชีวอนามัย                                  4 ห้อง

  7. ศูนย์ทันตกรรม                                            8 เตียง
  ---------------------------- --------------------------- --------------

  4.1.2 การบริการผู้ป่วยใน

โรงพยาบาลวิภาวดี มีห้องพักสำหรับผู้ป่วยอายุรกรรม ศัลยกรรม กุมารเวชกรรม สูตินรีเวช
ทารกแรกเกิด และผู้ป่วยหนัก รวมทั้งสิ้น 230 เตียง

4.1.3 การบริการตรวจสุขภาพนอกสถานที่

นอกเหนือไปจากการตรวจสุขภาพในแผนกตรวจสุขภาพของโรงพยาบาลแล้ว โรงพยาบาลวิภาวดี
ยังให้บริการตรวจสุขภาพสถานที่ทำงานของลูกค้า โดยระบบการตรวจที่ทันสมัย
มีการลงทะเบียนด้วยระบบคอมพิวเตอร์ และใช้ระบบบาร์โค้ดในการบันทึกผล การใช้รถ X-RAY
ระบบดิจิตัลและห้องตรวจการได้ยินเคลื่อนที่
รวมทั้งการจัดแพทย์อาชีวอนามัยสำหรับการตรวจสุขภาพของโรงงานอุตสาหกรรมต่าง ๆ

4.1.4 การบริการ Home Health Care

สำหรับผู้ป่วยที่พักรักษาตัวที่บ้าน แต่ต้องการความช่วยเหลือทางการแพทย์ อาทิ
การเปลี่ยนสายอาหาร สายปัสสาวะ การเจาะเลือด รวมทั้งคำแนะนำในการดูแลสุขภาพ

4.1.5 การบริการรถพยาบาล

เปิดให้บริการรับ – ส่งผู้ป่วยตลอด 24 ชั่วโมง
ด้วยเครื่องมือและอุปกรณ์ทางการแพทย์สำหรับการกู้ชีพที่ครบครัน

4.1.6 ศูนย์สุขภาพวิภาวดี

ให้บริการ fitness center ด้วยครูฝึกที่มีความรู้ และประสบการณ์ เครื่องมือออกกำลังที่ทันสมัย
บริการสระว่ายน้ำและซาวน่าอบไอน้ำ

4.1.7 ศูนย์พัฒนาศักยภาพนักกีฬากอล์ฟ

ให้บริการวิเคราะห์วงสวิงและพัฒนาการเล่นกอล์ฟที่มุ่งความเป็นเลิศ
โดยนำเอาหลักการทางวิทยาศาสตร์การกีฬา และทางการแพทย์สาขาเวชศาสตร์การกีฬา
และอุปกรณ์เครื่องวิเคราะห์ที่ทันสมัย สร้างโปรแกรมพัฒนาศักยภาพของนักกีฬากอล์ฟ
รวมถึงนักกีฬาด้านต่างๆ เฉพาะบุคคลให้มีความแข็งแกร่งปราศจากการบาดเจ็บ

4.1.8 ศูนย์หัตถเวช

ให้บริการนวดแผนไทยและนวดอโรมา โดยบุคลากรที่ได้รับการอบรมตามมาตรฐานวิชาชีพ
เป็นบริการทางเลือกให้กับผู้มาใช้บริการ

4.1.9 คลินิกล้างลำไส้ (แพทย์ทางเลือก)

ให้บริการทำความสะอาดและกำจัดของเสียจากลำไส้ด้วยวิธีธรรมชาติบำบัด
ภายใต้การดูแลของแพทย์แผนปัจจุบัน

4.1.10 คลินิกฝังเข็ม (การแพทย์ผสมผสาน)

ให้บริการฝังเข็มโดยแพทย์แผนปัจจุบัน
ซึ่งได้นำหลักการแพทย์สมัยใหม่เข้ามาผสมผสานกับศาสตร์การแพทย์แผนจีน

4.2 การตลาดและภาวะการแข่งขัน

ในปี 2553 โรงพยาบาลวิภาวดี มีโครงการขยายการให้บริการเพื่อเพิ่มจำนวนลูกค้า ดังนี้

4.2.1 เพิ่มผลิตภัณฑ์ของโรงพยาบาลอันได้แก่

(1) จัดให้มีระบบ Two – way – Communication กับลูกค้า ให้การนัดหมาย ส่วนลด
และเตือนนัด และเพิ่มโปรแกรมการเตือนกรณีอื่นๆ อาทิ การรับวัคซีน การตรวจสุขภาพ เป็นต้น

(2) ติดตามอาการ และให้คำแนะนำเมื่อกลับไปอยู่ที่บ้าน กรณีคนไข้ใน

(3) ให้ความสำคัญลูกค้า First Visit และลูกค้าในพื้นที่
โดยตรวจสอบประชาชนที่มาใช้บริการทุกเดือนอย่างใกล้ชิด

(4) จัดแยกบริการตรวจสอบสิทธิ สำหรับผู้ใช้บริการระบบประกันสุขภาพทุกระบบ
ทั้งประกันภาคเอกชนและภาคราชการ

(5) ออกเยี่ยมลูกค้าคู่สัญญา ให้มากขึ้น และร่วมทำกิจกรรมด้านการตลาดและสุขภาพกับบริษัทฯ
ต่างๆ ที่เป็นกลุ่มเป้าหมาย

4.2.2 เพิ่มงานการบริการลูกค้า

(1) จัดให้มีระบบ Two – way – Communication กับลูกค้า ให้การนัดหมาย ส่วนลด
และเตือนนัด และเพิ่มโปรแกรมการเตือนกรณีอื่นๆ อาทิ การรับวัคซีน การตรวจสุขภาพ เป็นต้น

(2) ติดตามอาการ และให้คำแนะนำเมื่อกลับไปอยู่ที่บ้าน กรณีคนไข้ใน

(3) ให้ความสำคัญลูกค้า First Visit และลูกค้าในพื้นที่
โดยตรวจสอบประชาชนที่มาใช้บริการทุกเดือนอย่างใกล้ชิด

(4) จัดแยกบริการตรวจสอบสิทธิ สำหรับผู้ใช้บริการระบบป้องกันสุขภาพทุกระบบ
ทั้งประกันภาคเอกชนและภาคราชการ

(5) ออกเยี่ยมลูกค้าคู่สัญญา ให้มากขึ้น และร่วมทำกิจกรรมด้านการตลาดและสุขภาพกับบริษัทฯ
ต่างๆ ที่เป็นกลุ่มเป้าหมาย

แนวโน้มทางการตลาดและภาวะการแข่งขัน

แม้ว่าปีที่ผ่านมาจะมีสถานการณ์ทางการเมือง และสภาวะกรแข่งขันที่รุนแรง
แต่โรงพยาบาลวิภาวดียังสามารถคงฐานลูกค้าเก่า และเพิ่มลูกค้าใหม่ได้ ซึ่งส่งผลมาจาก

1. แนวโน้มความใส่ใจในสุขภาพ กำลังเป็นความสนใจในทุกกลุ่ม ทุกเพศ ทุกวัย
สินค้าและบริการที่เกี่ยวกับสุขภาพจึงเป็นที่ต้องการของประชาชนเสมอ

2. ความรุนแรงของโรคที่เกิดขึ้นในภาวะปัจจุบัน ทำให้ประชาชนวิตก
กังวลและหันมาดูแลตัวเองมากขึ้น

3. การที่โรงพยาบาลวิภาวดี มีศูนย์สุขภาพและอาชีวอนามัย ทำให้สามารถเพิ่มฐานลูกค้า
กลุ่มบริษัทโรงงานอุตสาหกรรม และบริษัทคู่สัญญามากขึ้น

4. สภาพความแปรปรวนของดิน ฟ้า อากาศ อันเนื่องจากปัญหาวิกฤตโลกร้อน
คงเป็นปัจจัยให้มีจำนวนผู้ป่วยมากขึ้น

5. ความทันสมัยและสะดวกสบายของระบบประกันสุขภาพ ที่แข่งขันกันเองเพื่อให้บริการลูกค้า
ทำให้ประชาชนมีความมั่นใจในการใช้บริการโรงพยาบาลเอกชนมากขึ้น

สภาวะการแข่งขัน โดยสรุปมีการแข่งขัน อยู่ 2 ด้าน

1. การแข่งขันด้านบริการ

การแข่งขันในกลุ่มโรงพยาบาลเอกชน ในช่วงที่ผ่านมาค่อนข้างสูง
เนื่องจากผลกระทบด้านการเมืองช่วงต้นปี ทำให้ทุกโรงพยาบาลพยายามเสนอ Package
และบริการอื่นๆ ที่หลากหลาย และการจัดกิจกรรมวิชาการ กิจกรรมความรู้ต่างๆ
เพื่อดึงดูดลูกค้าให้สนใจในการบริการของโรงพยาบาล

2. การแข่งขันด้านคุณภาพ

เพื่อเพิ่มความมั่นใจให้กับผู้ใช้บริการ
โรงพยาบาลเอกชนได้มีความตื่นตัวที่จะจัดทำระบบคุณภาพให้เกิดขึ้น
เพราะระบบคุณภาพที่แต่ละโรงพยาบาลได้รับการรับรอง
จะเป็นเครื่องหมายยืนยันถึงความมีประสิทธิภาพของโรงพยาบาลและสามารถนำไปใช้ในการประชาสัมพันธ์ได้
โดยโรงพยาบาลต่างๆที่ยังไม่ได้รับการรับรองคุณภาพ ต่างเร่งดำเนินการให้ได้รับการรับรอง ทั้งนี้
ระบบคุณภาพที่เป็นที่ยอมรับในธุรกิจนี้ได้แก่ ระบบคุณภาพ ISO 9000 ระบบคุณภาพ HA (Hospital
Accreditation) และระบบคุณภาพ JCI (Joint Committee International) เป็นต้น

4.3 การจัดหาผลิตภัณฑ์หรือบริการ

4.3.1 กำลังการผลิต

  ----------------------------------------- --------- --------- ---------
  กำลังการให้บริการเต็มที่                        2551      2552      2553

  ผู้ป่วยใน (200 เตียง)                         73,000    73,000    73,000

  ผู้ป่วยนอก (1,500 คน/วัน) ปี 2553 (1,600       547,500   547,500   584,000
  คน/วัน)                                                        
  ----------------------------------------- --------- --------- ---------

  ----------------------------------------- --------- --------- ---------
  จำนวนการใช้บริการ                           2551      2552      2553

  ผู้ป่วยใน (เตียง)                             45,190    43,954    49,644

  ผู้ป่วยนอก (คน)                              416,969   432,181   463,547
  ----------------------------------------- --------- --------- ---------

  ----------------------------------------- --------- --------- ---------
  อัตราการใช้กำลังการให้บริการผู้ป่วย               2551      2552      2553

  ผู้ป่วยใน (%)                                61.90     60.21     68.00

  ผู้ป่วยนอก (%)                               76.16     78.94     79.37
  ----------------------------------------- --------- --------- ---------

  ----------------------------------------- --------- --------- ---------
  อัตราการเพิ่ม (ลด) ของปริมาณการให้บริการ        2551      2552      2553

  ผู้ป่วยใน (%)                                6.11      (2.73)    12.94

  ผู้ป่วยนอก (%)                               11.34     3.65      7.26
  ----------------------------------------- --------- --------- ---------

  4.3.2 การจัดหาผลิตภัณฑ์เพื่อบริการ

บริษัท ฯ มีนโยบายการสั่งซื้อยาและเวชภัณฑ์จากผู้แทนจำหน่ายในประเทศ
โดยกระจายการสั่งซื้อไปยังผู้จำหน่ายหลายราย ผู้จำหน่าย 3 อันดับแรกของยอดการสั่งซื้อทั้งหมด
จำนวน 142,896,183.67 บาท คิดเป็นอัตราร้อยละ 66.77

นอกจากนั้นบริษัท ฯ ยังได้มีการวางระบบการบริหารจัดการในการซื้อ
การสำรองสินค้าคงคลังที่มีประสิทธิภาพ เพื่อมิให้เกิดปัญหาการขาดแคลนยา อุปกรณ์หรือเวชภัณฑ์
รวมถึงการประเมินความเหมาะสมในด้านราคา และคุณภาพของสินค้า
ส่วนการจัดซื้ออุปกรณ์และเครื่องมือทางการแพทย์ ซึ่งส่วนใหญ่เป็นผลิตภัณฑ์จากต่างประเทศ บริษัท ฯ
จัดซื้อผ่านตัวแทนจำหน่ายในประเทศไทย โดยคำนึงถึงความต้องการของผู้ใช้
ประสิทธิภาพและประสิทธิผลต่อการตรวจรักษา รวมทั้งคำนึงถึงข้อกำหนดการดูแลรักษาอย่างต่อเนื่อง

4.3.3 ผลกระทบต่อสิ่งแวดล้อม

บริษัทได้มีการแยกขยะและของเสียที่เกิดจากการให้บริการอย่างชัดเจน อาทิ ขยะทั่วไป ขยะติดเชื้อ
ขยะพิษ โดยบริษัท
ได้มีการจัดเก็บและจัดเตรียมภาชนะรวมทั้งโรงเก็บที่เหมาะสมกับการรองรับขยะทุกประเภท
โดยได้กำหนดวิธีปฏิบัติในการคัดแยก ขนย้าย จัดเก็บ กำจัด
และมีการฝึกอบรมเจ้าหน้าที่ผู้ปฏิบัติงานอย่างสม่ำเสมอ
สำหรับขยะที่ต้องมีการกำจัดด้วยกรรมวิธีพิเศษ เช่น ขยะพิษ ขยะติดเชื้อ บริษัทจะทำการคัดแยก
มีการบ่งชี้สถานะและจัดเก็บในถุงเฉพาะหรือกล่องปิดเทปกาวและให้บริษัทภายนอกที่มีความชำนาญ
เข้ามารับไปกำจัดให้ถูกต้อง
รวมทั้งมีการติดตั้งระบบบำบัดน้ำเสียและควบคุมให้น้ำที่ผ่านการบำบัดได้ค่ามาตรฐานอย่างสม่ำเสมอก่อนปล่อยลงสู่ท่อสาธารณะ
และมีการตรวจสอบคุณภาพจากองค์กรภายนอกเป็นประจำทุกเดือน

ในส่วนการจัดการเชื้อโรคที่รุนแรง บริษัทได้มีการเตรียมการจัดการกับโรคติดเชื้อรุนแรง เช่น
โรคซาร์ส ไข้หวัดนก ไข้หวัด 2009 ด้วยการเตรียมห้องปลอดเชื้อสำหรับรองรับผู้ป่วยดังกล่าว
การติดตั้งหลอดไฟฆ่าเชื้อโรคด้วยแสงยูวี ในส่วนบริการผู้ป่วยนอก
รวมทั้งกำหนดระเบียบปฏิบัติในการป้องกันการแพร่กระจายเชื้อ แก่ผู้ป่วย
ญาติและบุคลากรและชุมชนรอบโรงพยาบาล